**Милован Де Стил Марковић** (1957) једна од кључних фигура београдске уметничке сцене осамдесетих. Студирао на београдској Ликовној академији где је иницирао отварање култног клуба *Академија*. Било је то време повратка слици и он заједно са Властом Микићем 1982. године оснива групу *Жестоки*. Преломна година у његовом животу била је 1986. година, када добија угледну Политикину награду за сликарство, излаже на венецијанском Бијеналу и сели се у Берлин, где и данас живи.

Излагао на бројним самосталним и групним изложбама у свету од којих издвајамо: 42. Венецијанско бијенале, *Аперто*; 4. Истанбулско бијенале; 46. Венецијанско бијенале; 6. Тријенале у Делхију; 5. бијенале, Цетиње, 19. бијенале, Сао Пауло; Hamburger Bahnhof - Museum für Gegenwart, Берлин; Contemporary Art Museum Kumamoto, Кумамото; MoMA PS1, Њујорк; Moderna Museet, Штокхолм; Ludwig Museum for Contemporary Art, Будимпешта; Museum of Modern Art, Љубљана; Saarland Museum, Сарбрукен; The Artists’ Museum, Лођ; National Museum, Праг; Музеј савремене уметности, Београд; Музеј града, Београд; Landesmuseum, Грац; Kunstmuseum, Дизелдорф; Art Museum Foundation - Military Museum, Истанбул; Kunst- Werke Institute for Contemporary Art, Берлин; Kunstverein Hamburg, Хамбург; Kunstvore, Шангај …

Његови радови налазе се у музејима у Берлину, Кумамоту, Београду, Диселдорфу, Лођу, Дуизбургу, Грацу, Пријепољу, и у бројним приватним колекцијама.

Више информација на:

[www.markovic.org](http://www.markovic.org)